
Hangulatterek - A belső terek generációkra gyakorolt hatása

A TDK dolgozat központi témája: Mennyiben változott a felhasználók látásmódja, térérzékelése, s egyben az építészekkel szemben támasztott igénye a digitális korszakban? Befolyásoló tényező-e a kor az épített belső terek megítélésében? Az idősebb generáció mennyire nyitott az újra, a fiatalabb generáció hogyan viszonyul elődei épített értékeihez?
A dolgozat e kérdésköröket vizsgálja, és válaszokat keres az építészet mellett a szociológia és a fiatalabb tudományág, a környezetpszichológia szemszögéből is. A dolgozat első részében a generációk általános, átfogó jellemzése történik, valamint a sokat emlegetett generációs különbségekről esik szó. A dolgozat második felében pedig egy felmérésről, melyben 8 nemzetközi középület belső tereit járhatták be „virtuálisan” a kutatásban részt vevők.
A kutatás célja, mivel mindent embereknek tervezünk, működésének, környezetével történő kommunikációjának mind jobb megértése, valamint a generációk és elvárásaik megismerése, amiknek a továbbiakban is meg kell tudni felelni. Fontos, hogy az építészek, a leendő építészek a jövőben is le tudják követni az egyre gyorsuló világot, a tér emberi felhasználásának igényét szem előtt tartva.



